fi en fi fi fa fi et fi sv en fi fi nl fi fi fi lt fi fi fi fi it fi et hu fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi fi fi fi fr en fi fi en fi fi fi fi fi fi fi ca en fi fi fi fi fi fi fi fi en fi hu fi fi fi fi fi fi fi fi fi fi fi en
skip to main | skip to sidebar
Näytetään tekstit, joissa on tunniste erä14. Näytä kaikki tekstit
Viikonloppu vierähti Erämessuilla Riihimäellä. Kokeilin viikonlopun aikana tehdä pieniä "pikatarinoita" paikan päältä ja niiden vastaanotto oli todella positiivinen. Ohessa listaus viikonlopun tarinoihin.
Kaikesta nähdystä ja koetusta en ehtinyt tarinoimaan, joten tässä vielä pieni otos messuviikonlopun erilaisista antimista.
Aluksi pari mielenkiintoista varustetta: Kuulotekniikka oli paikalla ja esitteli korvakäytävään muotoiltua kuulosuojaintulppaa. Minähän käytän kuulevia kuppisuojaimia kaikessa metsästyksessä, joten nämä tulpat olisivat itselleni hyvin tarpeelliset ja halutut vekottimet. Messutarjouksesta huolimatta jätin piheyksissäni tulppatilauksen vielä odottamaan parempia aikoja.
Sastan standilla Juha Latvala esitteli uutta Sasta Koskelo -takkia. Koskelo on tehty Optifade Concealment Waterfowl -digicamokuviokuosiin ja siinä on Core Windstopper -kalvo. Koskelo on viime vuonna esiteltyä Haahka-pukua hiljaisempi ja paksumpi. Hyvin mielenkiintoinen asu!
Messuilla olisi ollut mahdollista käydä myös ampumaradalla ja kokeilla erilaisia kivääri- ja haulikkokaliiperien aseita käytännössä. Harmi kyllä, tällä kertaa aika ei sinne saakka minulla riittänyt. Jouduin tyytymään pelkkään aseiden hypistelyyn eri messuosastoilla. A400 Xtreme Unico Camo Optifade oli asehyllyjen kiinnostavimpia aseita. Jostain syystä siellä toisella "Be" -alkuisella haulikko-osastolla kavereita ei aseiden esittely juuri näyttänyt kiinnostavan. Pettymys.
Erämessuilla ei ollut kovin runsaasti krääsäkauppiaita. Tietysti näiltäkin messuilta olisi saanut uusittua pölynimurin pölypussit ja hankittua varmasti aitoja pelipaitoja.
Minusta ulkotilojen yksi mukavimmista esiintyjistä oli taontanäytöksiä antanut seppä. Kova rautatanko taipui ammattilaisen käsittelyssä nopsasti koristeelliseksi ruusuksi ja käytännölliseksi oven hakaseksi.
Välillä porukkaa oli ruuhkaksi asti. Varsinkin lauantaina pienet sadekuurot ajoivat yleisön esittelytelttojen suojiin ja silloin tunnelma oli jo välillä melko tukalakin. Messuilla kävi noin 40000 41000 vierasta neljän päivän aikana.
Messuilta ei selviä ilman puolipakollista muikkuropposta. Hyvää oli.
Sokerina pohjalla - mitäpä olisi messut ilman metrilakua. Tällä kerralla lakukauppiaita oli kuulemma vain kolme, joten lakun löytäminen meinasi olla vähän vaikeaa.
Lopuksi: Nämä erämessut olivat ensimmäiset, jossa sosiaalinen media ja eräbloggarit olivat merkittävästi näkyvillä. Erityisesti Twitterissä #ERÄ14 näkyi jo melko laajasti. Tätä ilmiötä oli kiva olla tekemässä! Tweets about "#Erä14"
Pikatarina Erämessuilta - Jahdissa metsästyslehti
Olen viikonlopun Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14 ja #erämessut.
Jahdissa on aivan uusi metsästyslehti, jonka ensimmäinen numero ilmestyy myöhemmin heinäkuussa. Lehden toimituksesta päätoimittaja Jussi Lähdesmäki ja Marja Nousiainen olivat erämessuilla esittelemässä lehden konseptia ja ideaa.
Jahdissa -lehti ilmestyy vain ns. verkkolehtenä eli lehdestä ei ole tulossa paperiversiota lainkaan. Se on lukijoille ilmainen. Lehden kotimainen toimituskunta on Oulusta, mutta materiaalia lehteen tulee myös ulkomaisilta toimijoilta. Mm. ruotsalainen minjakt.se on samaa perhettä. Toivottavasti tämä uusi julkaisumuoto kiinnostaa lukijoita - varmasti ainakin nuoremman polven metsästäjät ottavat tämän palvelun omakseen.
Pikatarina Erämessuilta - Merihanhiprojekti
Olen viikonlopun Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14 ja #erämessut.
Vieläkö muistat viime vuotisen Merihanhiprojektin? Se on saanut tänä vuonna jatkoa ja samalla myös Metsästäjäliitto on alkanut tukemaan hanketta. Erämessujen tapahtuma-areenalla Jani Hoskin Tavinsalmen Metsästäjistä esitteli projektin taustoja ja kertoi myös aivan viimeisimmät kuulumiset.
Viime vuonna istutetuista linnuista ei ole tarkkaa havaintotietoa, koska lintuja ei oltu saatu merkittyä kaularenkailla. Viime vuoden kulusta on tiedossa, että harmaalokki oli tappanut kaksi poikasta. Tämän vuoden keväänä Maaningalla on nähty viiden merihanhen muuttoparvi ja yksittäisiä merihanhia on nähty alueella laajemminkin. Ensimmäisen vuoden tulokset ovat siis vähintään toiveita herättäviä! Suomessa merihanhi rauhoitettiin sisämaassa viime vuonna, joten alku on lupaava.
Tänä vuonna merihanhiprojektille oli myönnetty 30 hanhen siirtoistutuslupa ja tänään aamuviideltä pyydystetyt linnut vapautettiin Maaninkajärvellä. Sattumalta alueelle oli osunut myös laulujoutsen, joka oli puolen tunnin sisään tappanut kaksi hanhenpoikasta. Joutsen oli ajattanut muut hanhet läheiseen saareen ja tätä kirjoittaessa on vielä epäselvää, tuliko tilanteessa lisää tappioita. Kannattaa seurata Metsästäjäliiton tiedotusta asian tiimoilta.
Pikatarina Erämessuilta - Riistaruoka.fi
Olen viikonlopun Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14 ja #erämessut.
Suomen Metsästäjäliitto on lanseeraanut aivan pari päivää sitten uuden Riistaruoka.fi -palvelun. Palvelulla on pari keihäänkärkeä. Yhtäältä ideana on nostaa framille riistaruokareseptejä ja toisaalta saattaa yhteen myös riistalihan ostamisesta kiinnostuneet "maallikot" ja metsästäjät.
Metsästäjäliiton teltalla hankkeen puuhanainen Taina Vuorimies esittelee palvelua. Riistalihan myyminen ja ostaminen netissä on uusi ja mielenkiintoinen idea. Itse en ole aiemmin riistalihaa myynyt, mutta jos ensi syksynä käy erityisen hyvä onni saalismäärissä, niin mikäpä jottei. Käykääpä tutustumassa: http://www.riistaruoka.fi/
Pikatarina Erämessuilta - Suomen Kennelliton koiraesitys
Olen tänään ja huomenna Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14.
Erämessuilla on tarjolla erilaista ohjelmaa aamusta iltaan. Suomen Kennellitto on mukana esittelemässä spanieli- ja noutajaharrastuksia. Ohjelma-areenalle oli rakennettu pieni harjoitusmaasto, jossa molemmat koirarodut tekivät tyypillistä työtään: spanielit ylösajotyötä ja noutajat noutivat.
Kun yleisöä on ympärillä runsaasti ja olosuhteet muutenkin vähintäänkin erikoiset, vaaditaan koirilta kyllä valtavan hyvää hermokontrollia. Kaikki koirat onnistuivat omissa tehtävissään mainiosti.
Välillä myös spanielit pääsivät noutopuuhiin.
Jos tulette paikan päälle, vilkaiskaapa myös Ohjelma-Areenan tarjonta!
Pikatarina Erämessuilta - Onkamo maastokuosi
Olen tänään ja huomenna Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14.
Nordhunterin karsinassa pääsin tutustumaan uuteen Onkamo Nordic Grouse -maastokuosiin ja siitä tehtyyn metsästyspukuun. Oheisessa kuvassa on kuosin suunnitellut Esa Juusola. Kuosin lisäksi itse asusta on yritetty tehdä mahdollisimman toimiva ja käytännöllinen. Siinä on kolmekerroksinen kangas, joiden väliin vedenpitävä kalvo on laminoitu. Saumat on asiaan kuuluvasti tietysti teipattu. Itselleni mielenkiintoinen yksityiskohta oli huppu - sen sisällä on nimittäin rautalanka, jota vääntelemällä hupun saa asettumaan esi asentoihin. Tämä vaikuttaa ensimmäiseltä huppuratkaisulta, jota minäkin ehkä voisin käyttää kuulevien kuulosuojainten kanssa.
Onkamo Nordic Grouse -maastokuosia tituleerataan "hybridicamoksi", koska läheltä katsottuna Onkamo Nordic Grouse näyttää ns. tavalliselta modernilta digicamokuosilta. Samalla kauempaa katsottuna kuosissa erottuu mm. lintuja ja muita kuvioita (näitä en saanut kuvatuksi). Itse puku soveltuisi omissa käyttötilanteissani loppukauden passiasuksi mainiosti. Minusta on hienoa, että Suomestakin ponnistetaan kovaan camokuosikilpailuun.
Kuosista ja puvusta lisätietoja: Nordhunter.fi
Pikatarina Erämessuilta - Lasten erävaatteet
Olen tänään ja huomenna Riihimäen Erämessuilla. Kokeilen tässä samalla tehdä pikatarinoita uusista mielenkiintoisista tuotteista ja muista messuilmiöistä. Seuraa näitä ja muita juttuja Erämessujuttuja Twitterissä hashtagilla #ERÄ14.
Ensimmäisenä silmiini osui SwedTeamin Trapper Junior -vaatteet. Lapsille ei nimittäin ole ollut tarjolla kovinkaan hyvin eräkamppeita. Meilläkin tytär on joutunut tyytymään kaikenlaisiin yleisulkoilukamppeisiin ja epäkäytännöllisen suuriin lainakamppeisiin iskältä.
Erikseen myytävät takki ja housut on modernia RealTree Extra Green -kuosia. Takissa on pienet huomioväriset Blaze Orange -somisteet. Takissa ja housussa on myös CoverTex -kalvo, joten tuuli ja sade eivät kiusaa pilttiä.
Kokotaulukko lähtee 120 -senttisestä ja kokoja on tarjolla jopa 170 senttiin. Omalta osaltani uskon, että näille on kysyntää. Lisätietoja: http://www.sos-asu.com/
Tilaa: Blogitekstit ( Atom )
Sepelkyyhkyn houkuttelumetsästyksen neljä peruselementtiä
Ensitutustuminen Scout Guard MG582-8M -riistakameraan
10 kotiläksyä ketun pillitykseen - "Näillä onnistut"
Ampumaharrastus erä14 hanhijahti jänisjahti kalastus kaurisjahti ketun pillittäminen klassikkosarja koiratarha kyyhkyjahti luonto metsäkanalintujahti muistoja noutaja: yleiset noutajan kouluttaminen oppaat peltokanalintujahti pienpetojahti riista-ateriat Riistakamerat riistan käsittely riistanhoito sorsajahti sorsapillit tapahtumat varisjahti varusteet ja välineet
Derby Winner 2018 alias MörkÖ
Tuiskun ensimmäinen AVO-luokan vesityökoe
Metsästysblogi, riistareseptit - Terveiset ravintoketjun huipulta
Onneksi olkoon 10-vuotta arvonnan voittajille!
Sarvi - riistapolitiikan uutisblogi
Susiluvat,valitukset ja oikeussuoja: virtuaalinen vai perinteinen paikallisuus
Ohilaukauksia ja onnistumisia - Tuomo Turusen kuvablogi
MarkkuPykalainen - MarkkuPykalainen - Erastely
Mehto nimeltä Roosa, Elämäni hienoin riistatyö
Näytä 5 Näytä kaikki
Copyright © 2014 Tapiolan Takamailla